Национален музей на транспорта
Националният музей на транспорта се намира в Русе, на брега на река Дунав, и е единствен по рода си в цялата страна. Разположен е в сградата на първата железопътна гара в страната, построена през 1866 г. по проект на братя Барклей.

Експозицията е разположена в 2 части в сградата на гарата и на открито – няколко парни локомотива, различни модели вагони, като тук се пазят личния вагон на цар Фердинанд I, вагона, с който турският султан е предприемал обиколки и още много интересни експонати.

Музеят се категоризира като национален музей на железопътния транспорт и съобщенията на 26 юни 1966 година по повод 100-годишнината от началото на железопътния транспорт в България. Сградата на музея е обявена за исторически паметник. Експонати от музея участват във филмите:

 „Капитан Петко войвода“,
 „Записки по българските въстания“
 Руско-българската продукция „Турски гамбит“

Експозиции 
 Старата гара - представя основни моменти от развитието на железопътния транспорт в България и връзката между железницата и пътническото корабоплаване по река Дунав
 Парк-музей - влакови състави и от средата на XIX и XX век
 Вагон-салони - уникални вагони за височайши пътувания

Галерия

Източници 

Железопътни музеи
Транспортни музеи в България
Основани в България през 1996 година
Недвижими културни ценности в Русе
Железопътни гари в Русе
Транспорт в Русе
История на Русе
Музеи в Русе